
[bookmark: Sujet][bookmark: References]Az Európai Parlament 2025. október 8-i állásfoglalása az elbocsátott munkavállalók támogatását szolgáló Európai Globalizációs Alkalmazkodási Alapnak Németország EGF/2025/002 DE/Goodyear 2 referenciaszámú kérelme nyomán történő igénybevételéről szóló európai parlamenti és tanácsi határozatra irányuló javaslatról (COM(2025)0302 – C10-0182/2025 – 2025/0245(BUD))
Az Európai Parlament,
–	tekintettel a Bizottságnak az Európai Parlamenthez és a Tanácshoz intézett javaslatára (COM(2025)0302 – C10-0182/2025),
–	tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre[footnoteRef:1], [1:  	HL L 153., 2021.5.3., 48. o., ELI: http://data.europa.eu/eli/reg/2021/691/oj.] 

–	tekintettel az (EU, Euratom) 2024/765 rendelettel[footnoteRef:2] módosított, a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre[footnoteRef:3] és különösen annak 8. cikkére, [2:  	A Tanács (EU, Euratom) 2024/765 rendelete (2024. február 29.) a 2021–2027-es időszakra vonatkozó többéves pénzügyi keretről szóló (EU, Euratom) 2020/2093 rendelet módosításáról (HL L, 2024/765, 2024.2.29., ELI: http://data.europa.eu/eli/reg/2024/765/oj).]  [3:  	HL L 433. I, 2020.12.22., 11. o., ELI: http://data.europa.eu/eli/reg/2020/2093/oj.] 

–	tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodásra[footnoteRef:4] és különösen annak 9. pontjára, [4:  	HL L 433. I, 2020.12.22., 28. o., ELI: http://data.europa.eu/eli/agree_interinstit/2020/1222/oj.] 

–	tekintettel a Foglalkoztatási és Szociális Bizottság levelére,
–	tekintettel a Költségvetési Bizottság jelentésére (A10-0168/2025), 
A.	mivel az Unió jogalkotási és költségvetési eszközöket hozott létre ahhoz, hogy további támogatást nyújtson a világkereskedelem fő strukturális változásainak következményei által sújtott vagy a globális pénzügyi és gazdasági válság következtében elbocsátott munkavállalóknak, és támogassa újbóli munkaerőpiaci beilleszkedésüket; mivel ez a támogatás a munkavállalóknak és azoknak a vállalatoknak nyújtott pénzügyi támogatáson keresztül valósul meg, amelyeknek dolgoztak;
B. 	mivel Németország a 2024. szeptember 1. és 2025. január 1. közötti referencia-időszakban a NACE Rev. 2. rendszer szerinti 22. ágazatba („Gumi-, műanyag termék gyártása”) sorolt gazdasági ágazatban Kassel (DE73) és Darmstadt (DE71) régióban 747 elbocsátást, valamint referencia-időszak előtt vagy után 424 elbocsátást, azaz összesen 1171 elbocsátást[footnoteRef:5] követően EGF/2025/002 DE/Goodyear 2 referenciaszámmal az Európai Globalizációs Alkalmazkodási Alapból (EGAA) nyújtandó pénzügyi hozzájárulás iránti kérelmet nyújtott be;  [5:  	Az EGAA-rendelet 3. cikke értelmében.] 

C.	mivel 424 olyan elbocsátottra vonatkozóan, akiknek a tevékenysége a négy hónapos referencia-időszak előtt vagy után szűnt meg, egyértelmű ok-okozati összefüggés mutatható ki azzal az eseménnyel, amely a referencia-időszak alatt az elbocsátott munkavállalók tevékenységének megszűnéséhez vezetett, ahogyan azt az EGAA-rendelet 6. cikke (2) bekezdése megköveteli; 
D. 	mivel a kérelem az EGAA-rendelet 4. cikke (2) bekezdésének a) pontjában meghatározott beavatkozási kritériumokon alapul, amelyek szerint a támogatás feltétele legalább 200 munkavállaló elbocsátása és/vagy önálló vállalkozó tevékenységének megszűnése egy négy hónapos referencia-időszak alatt egy vállalkozáson belül egy tagállamban, ideértve a vállalkozás beszállítóinál vagy a továbbfeldolgozó vállalatoknál történt elbocsátásokat is;
E. 	mivel Oroszország Ukrajna elleni agressziós háborúja és a növekvő infláció hatással volt az energia-, anyag- és munkaerőköltségekre, növelve a Goodyear vállalat árrésére nehezedő nyomást; 
F. 	mivel a Goodyear Germany GmbH gumi- és műanyag termékek, különösen gumiabroncsok gyártására szakosodott; mivel a vállalatot jelentős mértékben érintette az Ázsiából származó alacsony költségű behozatal jelentette fokozott verseny; 
G.	mivel ez az EGAA második igénybevétele, amelyet a német hatóságok a Goodyear vállalat szerkezetátalakítását követően kértek, mivel az EGAA-t 2017-ben a vállalat egyik, philippsburgi üzemének bezárását követően már igénybe vették;
H.	mivel a kereslet gyors csökkenése a növekvő termelési költségekkel együtt arra kényszerítette a vállalatot, hogy szerkezetátalakítási folyamatot indítson, amely magában foglalta egyik gyártóüzemének bezárását és egy másik gyártóüzemének részleges bezárását Németországban 2024-ben;
I.	mivel a német szövetségi költségvetés és a Bundesagentur für Arbeit biztosítja az intézkedések nemzeti előfinanszírozását és társfinanszírozását;
J.	mivel az uniós és nemzeti jogszabályokban a csoportos létszámleépítésekre vonatkozóan előírt követelményeket tiszteletben tartották;
K.	mivel az EGAA-ból nyújtott pénzügyi hozzájárulásoknak elsősorban olyan aktív munkaerőpiaci szakpolitikai intézkedésekre és személyre szabott szolgáltatásokra kell irányulniuk, amelyek célja a kedvezményezettek tisztességes és fenntartható foglalkoztatásba való gyors visszailleszkedése az eredeti tevékenységi ágazatukon belül vagy azon kívül, miközben felkészítik őket a zöldebb és digitálisabb európai gazdaságra;
L.	mivel az EGAA éves maximális összege (2018-as árakon számítva) az (EU, Euratom) 2024/765 tanácsi rendelettel módosított (EU, Euratom) 2020/2093 rendelet 8. cikkében meghatározottaknak megfelelően nem haladhatja meg a 30 millió EUR-t; 
1.	egyetért a Bizottsággal abban, hogy az EGAA-rendelet 4. cikke (2) bekezdésének a) pontjában meghatározott feltételek teljesülnek, és hogy ezért Németország jogosult az említett rendelet értelmében nyújtandó 3 085 166 EUR összegű pénzügyi hozzájárulásra, ami a 5 141 944 EUR-t kitevő összes kiadás 60 %-a, amely 4 936 274 EUR összegű személyre szabott szolgáltatásokra fordított kiadásokból, továbbá előkészítő, irányítási, tájékoztatási és nyilvánossággal kapcsolatos, valamint az ellenőrzési és beszámolási tevékenységekre szánt 205 670 EUR összegű kiadásokból áll;
2. 	megállapítja, hogy a német hatóságok 2025. március 10-én nyújtották be a kérelmet, és hogy a Németország általi kiegészítő információk benyújtását követően annak értékelését a Bizottság több mint négy hónappal később, 2025. július 29-én fejezte be, majd erről 2025. augusztus 26-án értesítette a Parlamentet; 
3.	megjegyzi, hogy a kérelem a fuldai gyártóüzem bezárását és a hannaui termelőlétesítmény részleges leállítását követően elbocsátott 1 171 munkavállalóhoz kapcsolódik; megállapítja továbbá, hogy a megcélzott kedvezményezettek köre összesen 915 elbocsátott munkavállalót foglal magában, akik várhatóan részt vesznek az intézkedésekben;
4.	megjegyzi, hogy az elbocsátott munkavállalók többsége alacsony iskolai végzettséggel rendelkezik (56 % alsó középfokú vagy annál alacsonyabb végzettséggel rendelkezik), és 54 éves vagy annál idősebb (42 %); hangsúlyozza, hogy különösen az idősebb munkavállalók rendkívül kiszolgáltatott csoportot alkotnak, és a továbbképzési és átképzési lehetőségek korlátozottsága miatt jelentős akadályokba ütköznek az újrafoglalkoztatás terén; 
5.	rámutat, hogy a Goodyear elbocsátásai több mint 10 %-kal növelték az éves munkanélküliségi rátát Fulda régióban, ami aránytalanul nagy mértékben érintette a férfi munkavállalókat és az 50 év feletti személyeket, akik közül sokan elavult képesítésekkel és készségekkel rendelkeznek, amelyek nincsenek összhangban a jelenlegi munkaerőpiaci igényekkel; hangsúlyozza, hogy gyors fellépésre van szükség a strukturális regionális hanyatlás megelőzése érdekében, és hangsúlyozza a magas színvonalú, jövőorientált munkahelyek előmozdításának fontosságát a hosszú távú gazdasági és társadalmi reziliencia biztosítása érdekében;
6.	emlékeztet, hogy a munkavállalóknak nyújtandó személyre szabott szolgáltatások az alábbiakat foglalják magukban: jelentős továbbképzési vagy átképzési intézkedések, pályaorientációs tanácsadás és szakmai képzési/aktivizálási intézkedések, vállalkozásindítási tanácsadási szolgáltatások és támogatások, álláskeresési támogatás, továbbképzési és bérkiegészítési ösztönzők, képzési juttatások, digitális készségekkel kapcsolatos képzések; ezzel összefüggésben hangsúlyozza, hogy a jól képzett munkaerő kulcsfontosságú az európai gazdaság időtállósága szempontjából;
7.	úgy véli, hogy az Unió és a tagállamok társadalmi felelőssége, hogy biztosítsák az elbocsátott munkavállalók számára a digitális és zöld átalakulást megvalósító, időtálló európai gazdasághoz szükséges képesítéseket; ezért úgy véli, hogy az EGAA igénybevételét egy szélesebb szakpolitikai válaszintézkedésbe kell beágyazni;
8.	felszólít a végrehajtott intézkedések alapos végső értékelésére, amely tartalmazza a munkába sikeresen visszakerülő, valamint a képzési és továbbképzési intézkedéseket végző munkavállalók számára vonatkozó adatokat;
9.	megjegyzi, hogy 2025. február 20-ig összesen 915 háromoldalú szerződés jött létre a Goodyear, a munkavállalók és a transzfervállalat irányítására kiválasztott szolgáltató, a PMB International GmbH között, amelyek közül 781 Fuldára, 134 pedig Hanaura vonatkozott; üdvözli, hogy ezek a számok várhatóan növekedni fognak, ahogy egyre több megállapodás aláírására kerül sor;
10.	megjegyzi, hogy Németország 2024. november 1-jén kezdte meg a személyre szabott szolgáltatások nyújtását a célzott kedvezményezetteknek, és hogy az EGAA-ból igénybe vehető pénzügyi hozzájárulásra való jogosultság időszaka ezért ettől az időponttól kezdődően az ezen állásfoglaláshoz csatolt határozat hatálybalépésétől számított 24. hónap végéig fog tartani;
11.	megjegyzi, hogy Németország részéről az EGAA végrehajtásával összefüggésben 2024. november 1-től kezdődően merültek fel igazgatási kiadások, és hogy ezek a kiadások ezért ettől az időponttól kezdődően az ezen állásfoglaláshoz csatolt határozat hatálybalépését követő 31 hónapon át lesznek támogathatók az EGAA-ból származó pénzügyi hozzájárulásból;
12.	hangsúlyozza, hogy a német hatóságok megerősítették, hogy a javasolt intézkedésekhez való hozzáférés és azok végrehajtása során tiszteletben fogják tartani az egyenlő bánásmód és a megkülönböztetésmentesség elvét, és hogy megakadályozzák a kettős finanszírozást;
13.	emlékeztet arra, hogy a német hatóságok elismerik az uniós finanszírozás eredetét és biztosítják annak láthatóságát, ugyanakkor kiemelik az Unió hozzáadott értékét; hangsúlyozza, hogy ezt a kedvezményezetteket, a szociális partnereket és a médiát célzó célzott tájékoztatási intézkedésekkel kell elérni;
14.	ismételten hangsúlyozza, hogy az EGAA-ból nyújtott támogatás nem léphet azon intézkedések helyébe, amelyek a nemzeti jog vagy a kollektív szerződések értelmében a vállalkozások felelősségi körébe tartoznak;
15.	hangsúlyozza, hogy a tagállamokkal szoros partnerségben kidolgozott, koherens és összehangolt uniós versenyképességi erőfeszítésekre van sürgősen szükség Európa ipari foglalkoztatási bázisának és szociális biztonságának megőrzése érdekében; hangsúlyozza, hogy csak egy szilárd és reziliens európai gazdaság képes hatékonyan megelőzni a tömeges elbocsátásokat, ezáltal elsősorban csökkentve az EGAA-beavatkozás szükségességét;
16.	jóváhagyja a jelen állásfoglaláshoz mellékelt határozatot;
17.	utasítja elnökét, hogy a Tanács elnökével együtt írja alá ezt a határozatot, valamint gondoskodjon közzétételéről az Európai Unió Hivatalos Lapjában;
18.	utasítja elnökét, hogy továbbítsa ezt az állásfoglalást és annak mellékletét a Tanácsnak és a Bizottságnak.

[bookmark: _Toc210308323]MELLÉKLET
AZ EURÓPAI PARLAMENT ÉS A TANÁCS HATÁROZATA
az Európai Parlament és a Tanács határozata az elbocsátott munkavállalók támogatását szolgáló Európai Globalizációs Alkalmazkodási Alapnak Németország EGF/2025/002 DE/Goodyear 2 referenciaszámú kérelme nyomán történő igénybevételéről
(E melléklet szövege itt nincs feltüntetve, mert az megegyezik a végleges jogi aktussal, az (EU) 2025/2135 határozattal.)

